Diari Oficial de la Generalitat Valenciana


Sumari del DOGV 3103, del 20-10-1997 (1997/10160)

ORDRE de 22 de setembre de 1997, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat i/o denominació específica.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10151


Data del document
:   22-09-1997

Organisme emissor
:   Conselleria de Cultura, Educació i Ciència

Tipus de document
:   Ordre

3495 ORDRE de 22 de setembre de 1997, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat i/o denominació específica. [97/A10836]
  
Vistos els expedients iniciats a instància dels representants dels titulars dels centres docents privats que s'assenyalen en l'annex, els quals sol·liciten la modificació de l'autorització per canvi de titularitat i/o denominació específica dels centres.
  
En cadascun dels expedients de canvi de titularitat s'aporta el document públic atorgat davant el notari, on es fa constar la cessió i acceptació de la titularitat, així com la subrogació del nou titular en tots els drets i obligacions que el centre haja pogut contraure amb la Conselleria de Cultura, Educació i Ciència.
  
Els nous titulars declaren que no es troben en cap dels supòsits indicats en l'article 21.2, de la Llei Orgànica Reguladora del Dret a l'Educació, que els impediria ser titulars de centres docents privats.
  
Atés que els expedients han sigut tramitats per les direccions territorials corresponents, les quals, en vista dels informes favorables de la Unitat d'Inspecció Educativa, eleven propostes favorables a allò sol·licitat.
  
Vistos el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996 de la Conselleria de Cultura, Educació i Ciència (DOGV de 13 de gener de 1997), sobre el procediment per a sol·licitar l'accés, la renovació o modificació dels concerts educatius, i el Decret 115/1990, de 9 de juliol (DOGV de 24 de juliol), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Modificar l'autorització per canvi de titularitat i/o denominació específica dels centres docents privats assenyalats en l'annex, en els termes que s'hi especifiquen.
  
Segon
  
D'acord amb allò disposat en l'apartat 25 de l'Ordre de 23 de desembre de 1996 de la Conselleria de Cultura, Educació i Ciència, l'administració actualitzarà d'ofici el concert educatiu subscrit pels centres especificats en l'annex com a concertats introduint-hi les modificacions que en virtut d'aquesta ordre s'acorden. A aquest efecte, el director territorial corresponent notificarà a la persona interessada el dia i l'hora en què hauran de subscriure l'annex que incloga la modificació autoritzada, el qual serà signat pel director territorial i el nou titular del centre docent privat a què fa referència aquesta ordre.
  
DISPOSICIÓ ADDICIONAL
  
Aquesta ordre donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura Educació i Ciència, tal com ho exigeix l'article 110.3 de la Llei 30/1992.
  
València, 22 de setembre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX
  
Antiga denominació: CE Especial Audiofonológico AL-JALIL.
  
Nova denominació: Educatio. Dificultades de Aprendizaje y Patologías del Lenguaje.
  
Domicili: carrer 6, final esquerra.
  
Localitat: Paterna, la Canyada.
  
Província: València.
  
Codi: 61328057.
  
Titular: Mª Trinidad Cantos González.
  
Antiga denominació: CA Dansa Estudio de Danza Mena-Ferrer.
  
Nova denominació: CA Dansa Estudio de Danza Amparo Ferrer.
  
Domicili: carrer Mestre Sosa, 18.
  
Localitat: València.
  
Província: València.
  
Codi: 20459767.
  
Antiga titularitat: Pilar Mena Laguna i Amparo Ferrer Torregrosa.
  
Nova titularitat: Amparo Ferrer Torregrosa.
  
Denominació: Liceo Carbonell.
  
Domicili: Avinguda Antic Regne de Valencia, 42.
  
Localitat: València.
  
Província: València.
  
Codi: 73796689.
  
Antiga titularitat: José Carbonell Hernández.
  
Nova titularitat: Mª Josefa Carbonell Castelló.